Document ID: 32008R0309

KOMISIJOS REGLAMENTAS (EB) Nr. 309/2008
2008 m. balandžio 2 d.
kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas Isle of Man Manx Loaghtan Lamb (SKVN)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 5 dalies antrą pastraipą,
kadangi:
(1)
Pagal Reglamento (EB) Nr. 510/2006 6 straipsnio 2 dalies pirmą pastraipą ir taikant minėto reglamento 17 straipsnio 2 dalį, Jungtinės Karalystės prašymas įregistruoti Isle of Man Manx Loaghtan Lamb pavadinimą buvo paskelbtas Europos Sąjungos oficialiajame leidinyje (2).
(2)
Italija, remdamasi Reglamento (EB) Nr. 510/2006 7 straipsnio 1 dalimi ir 7 straipsnio 3 dalies a punktu (nebuvo įvykdytos Reglamento (EB) Nr. 510/2006 2 straipsnyje nustatytos sąlygos), pateikė prieštaravimo pareiškimą.
(3)
2007 m. birželio 1 d. raštu Komisija paragino suinteresuotąsias šalis pradėti atitinkamas konsultacijas.
(4)
Jungtinė Karalystė ir Italija pasiekė susitarimą, apie kurį Komisijai buvo pranešta 2007 m. gruodžio 4 d. raštu.
(5)
Remdamasi šiuo susitarimu Italija sutiko, kad Jungtinės Karalystės pateiktos informacijos pakanka, ir prieštaravimo pareiškimą atsiėmė.
(6)
Suinteresuotosioms šalims pasiekus susitarimą, informacijos, paskelbtos remiantis Reglamento (EB) Nr. 510/2006 6 straipsnio 2 dalimi, keisti nereikia. Todėl pavadinimas Isle of Man Manx Loaghtan Lamb turi būti įregistruotas remiantis minėto reglamento 7 straipsnio 4 dalimi,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytas pavadinimas įregistruojamas.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2008 m. balandžio 2 d.

Labels: 3
17
18
6